РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 18

от заседание на комисия ”Управление на собствеността”
към Пленума на Висшия съдебен съвет, проведено на 20.03.2017 г.

Днес, 20.03.2017 г., понеделник, от 13.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова 
                                                                                       Розалин Трендафилов
                                                                                      
           ОТСЪСТВА: Милка Итова, Димитър Узунов и Юлиана Колева.

           От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС, инж. Дениза Павлова – главен експерт в дирекция „Управление на собствеността”, инж. Добромира Димитрова – главен експерт в дирекция „Управление на собствеността”, Лидия Кирилова – главен експерт в дирекция „Управление на собствеността” и Владимир Димитров – старши експерт - юрист в дирекция „Управление на собствеността“.
.

1, ОТНОСНО: Анализ на планираните за възлагане през настоящата година потребности, свързани с Инвестиционната програма на ВСС за 2017 г., определяне предмета на обществените поръчки, включително обособените им позиции ако има такива, определяне на реда за възлагане на поръчките и подготовка и изготвяне на пълен набор документи за обществени поръчки, както и оказване на съдействие при провеждане на процедурите.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение: 
1. ОДОБРЯВА възлагането на услуга на външен изпълнител с предмет: „Анализ на планираните за възлагане през настоящата година потребности, свързани с Инвестиционната програма на ВСС за 2017 г., с оглед определяне предметите на обществените поръчки вкл. Обособените им позиции, ако има такива, определяне на реда за възлагането на поръчките и подготовка и изготвяне на пълен набор документи за обществени поръчки, както и оказване на съдействие при провеждане на процедурите”, на стойност 26 600 без ДДС.
2. ВЪЗЛАГА на Комисия „Управление на собствеността” да предприеме действия по събиране на оферти и предложи на Пленума на ВСС възлагането на услугата, съобразно предвидения в закона ред.
3. УПЪЛНОМОЩАВА г-н Димитър Узунов – представляващ Висшия съдебен съвет да подпише договор с избраната фирма-изпълнител или да прекрати процедурата по обществената поръчка.
4. ИЗПРАЩА решението на Комисия „Бюджет и финанси”, за съгласуване на разхода.
5. ВНАСЯ предложението като допълнителна точка в редовно заседание на Пленума на Висшия съдебен съвет, за 23.03.2017 г.

2. ОТНОСНО: Доклад от инж. Лидия Кирилова – главен експерт в дирекция „Управление на собствеността на съдебната власт” и инж. Добромира Димитрова – главен експерт в дирекция „Управление на собствеността на съдебната власт” относно нормата на чл. 15, ал. 3 във вр. ал. 2 от ЗДС по отношение на ведомствените жилища с оглед предприемане на адекватни действия по предоставянето им за управление.
	Приложение: Доклад от дирекция „Правна” относно решение на Комисия „Управление на собствеността”, взето по протокол № 13/01.03.2017 г., т. 9.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	2.1. ВЪЗЛАГА на дирекция „Управление на собствеността на съдебната власт” да подготви проект на решение във връзка с предоставянето за стопанисване на ведомствените жилища по апелативни райони и органи на съдебна власт, като в решението се предвиди, че придобиването на нови имоти и промяната в стопанисването се осъществява от Пленума на Висшия съдебен съвет, за следващо заседание на Комисията.
	2.2.1. ВЪЗЛАГА на Жилищната комисия към ВСС да бъде подготвен проект на правила, в който да бъде отразен и този принцип на стопанисване.
	2.2.2. ВЪЗЛАГА на дирекция „Управление на собствеността на съдебната власт” изготвените два проекта на правила /на главния секретар и на Анжела Цветанова – младши експерт в дирекция „Управление на собствеността на съдебната власт”/ да бъдат предоставени на членовете на Комисия „Управление на собствеността”, за запознаване.
	2.3.1. ПРИЕМА доклада на дирекция „Правна” относно решение на Комисия „Управление на собствеността”, взето по протокол № 13/01.03.2017 г., т. 9.
	2.3.2. ПРЕДЛАГА на Пленума на ВСС да упълномощи г-н Димитър Узунов – представляващ Висшия съдебен съвет да проведе обществена поръчка за ремонт на ведомствени апартаменти, управлявани и стопанисвани от ВСС, на прогнозна стойност 37 518 /тридесет и седем хиляди петстотин и осемнадесет/ лева без ДДС.
2.3.3. ИЗПРАЩА решението на Комисия „Бюджет и финанси”, за съгласуване на разхода.
2.3.4..ВНАСЯ предложението като допълнителна точка в редовно заседание на Пленума на Висшия съдебен съвет, за 23.03.2017 г.

3. ОТНОСНО: Доклад от инж. Дениза Павлова – главен експерт в дирекция „Управление на собствеността на съдебната власт” относно извършен оглед в сутерен на кота -3,10, между ос „Г” и ос „7”, предназначени за съблекални и склад фитнес, съгласно одобрен инвестиционен проект за сграда за нуждите на Висш съдебен съвет, находяща се на ул. „Екзарх Йосиф” № 12, гр. София.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
3.1. ПРИЕМА доклада на инж. Дениза Павлова – главен експерт в дирекция „Управление на собствеността на съдебната власт” относно извършен оглед в сутерен на кота -3,10, между ос „Г” и ос „7”, предназначени за съблекални и склад фитнес, съгласно одобрен инвестиционен проект за сграда за нуждите на Висш съдебен съвет, находяща се на ул. „Екзарх Йосиф” № 12, гр. София.

3.2. ОДОБРЯВА проект на писмо до г-н Даниел Аттарян, управител на „Стройкомерс“ ЕООД, във връзка с възникнал теч в сутерена на сградата на ВСС, находяща се на ул.“Екзарх Йосиф“ №12, с направените корекции.

4. ОТНОСНО: Доклад от инж. Добромира Димитрова – главен експерт в дирекция „Управление на собствеността на съдебната власт” относно на средства за изграждане на някои видове инсталации, монтиране на климатици, решетки на прозорците и други видове дейности за създаване на условия за работа в сграда, намираща се в гр. Карлово, ул. „Генерал Карцов” № 44, наета за нуждите на Районен съд гр. Карлово, по писмо наш вх. № ВСС-3680/13.03.2017 г. от адм.ръководител на Районен съд гр. Карлово.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА доклада на инж. Добромира Димитрова – главен експерт в дирекция „Управление на собствеността на съдебната власт” относно на средства за изграждане на някои видове инсталации, монтиране на климатици, решетки на прозорците и други видове дейности за създаване на условия за работа в сграда, намираща се в гр. Карлово, ул. „Генерал Карцов” № 44, наета за нуждите на Районен съд гр. Карлово, по писмо наш вх. № ВСС-3680/13.03.2017 г. от адм.ръководител на Районен съд гр. Карлово.
4.2. ОДОБРЯВА писмо до управителя на „КАРЛОВО ПРОПЪРТИ“ ООД.
4.3. Предвид създалата се извънредна ситуация извършването на разход в размер на 25 000 лева е неотложен и аварийно необходим. Ремонтните работи се отнасят за текущ ремонт. 
4.4. ИЗПРАЩА искането на Комисия „Бюджет и финанси” за корекция в бюджетната сметка на Районен съд гр. Карлово по § 10-00 „Издръжка”.

5. ОТНОСНО: Проект на писмо до областния управител на област Благоевград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ОДОБРЯВА проекта на писмо до областния управител на област Благоевград.

6. ОТНОСНО: Проект на Отчет за дейността на Комисия „Управление на собствеността” за периода 18.05.2016 г. – 21.12.2016 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Приема Отчета за дейността на Комисия «Управление на собствеността» към Пленума на Висшия съдебен съвет за периода 18.05.2016 г. – 21.12.2016 г., с направените допълнения.
6.2. ИЗПРАЩА Отчета за дейността на Комисия «Управление на собствеността» към Пленума на Висшия съдебен съвет за периода 18.05.2016 г. – 21.12.2016 г. на Комисия по правни и институционални въпроси към Пленума на ВСС, за включване в Годишния доклад на ВСС за 2016 г.
6.3. Да се публикува Отчета за дейността на Комисия «Управление на собствеността» към Пленума на Висшия съдебен съвет за периода 18.05.2016 г. – 21.12.2016 г.  на интернет страницата на ВСС, раздел „Постоянни комисии”, подраздел „КУС” - Отчети.

7. ОТНОСНО: Регистър на документите, постъпили в дирекция „Управление на собствеността на съдебната власт”, възложен на Катя Попова – младши експерт в дирекция „УССВ” от 17.02.2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Приема за запознаване изготвения от Катя Попова – младши експерт в дирекция «УССВ» Регистър на документите, постъпили в дирекция «Управление на собствеността на съдебната власт».
7.2. ДАВА ВЪЗМОЖНОСТ на експертите от дирекция „Управление на собствеността на съдебната власт” да направят своите предложения, при наличие на такива, с оглед равномерното разпределение на работа в дирекцията, за следващо заседание на Комисията.

                                                  ПРЕДСЕДАТЕЛ 
			      	        НА КОМИСИЯТА: /П/
								МИХАИЛ КОЖАРЕВ